text: Abe stukket af fra Givskud Zoo
  11 januar 2011 kl. 17.15
  Givskud Zoo efterlyser en berberabe, der stak af fra dyreparken i torsdags.  Den er stadig ikke fundet trods ihærdig eftersøgning.
  Den nordafrikanske abe er så hårdfør, at den let kan overleve i den danske vinter. Senest meldes det, at den er set ved Farre - ca. ti kilometer fra Givskud Zoo. 
  Aben er på mellem seks og otte kilo, altså på størrelse med en mellemstor hund. Den er brun-grålig og har ikke en hale.
  Berberaben er planteæder, og den er ganske ufarlig. Man kan godt byde den på et æble eller en banan.
  Givskud Zoo vil gerne have henvendelser på telefon 20. 32. 03.22.
  Aben skal nedlægges med et bedøvelsesgevær for at få den tilbage til dyreparken.
  